**Plán uplatňovania Štandardov dodržiavania zákazu segregácie vo výchove a vzdelávaní v Materskej škole Železničná 74 v Považskej Bystrici**

1. ***Identifikácia a analýza súčasného stavu:***

Účelom desegregačného plánu zmeny materskej školy je naplánovať si a uviesť do praxe súbor aktivít, stratégie, postupy, kroky, ktoré zlepšia prostredie materskej školy a všetkých elokokovaných pracovísk. Je to prostriedok dosiahnutia integrácie a následne inkluzívneho vzdelávania, ktoré je najvyšším cieľom , z ktorého profitujú deti, učitelia, zákonný zástupcovia a spoločnosť. Desegregačný plán školy nie je uzavretý dokument. Je dokumentom zohľadňujúcim aktuálnosť legislatívnych rámcov, akceptujúcich rôznorodosť, implementujúci premeny tradičnej školy na modernú, akceptujúcich inakosť učiacich sa, osobitosti učiacich, rôznorodosť zúčastnených, skúsenosti a fakty z praxe. Práve preto je dokumentom podliehajúcim neustálemu dopĺňaniu, revidovaniu. Desegregačný plán zmeny materskej školy je dokument zohľadňujúci procesy plánovania, formulovania, realizovania, vyhodnocovania s cieľom zvýšenia atraktivity, statusu, úspešnosti školy.

1. ***Ciele a vízia plánu***:

***Vízia plánu***

***„ Škola, kde každé dieťa je akceptované a má rovnaké šance na úspech***“

***„Škola je otvorená všetkým deťom a rodinám z miestnych komunít bez ohľadu na ich finančné zázemie, rodinnú situáciu či znalosti.“***

**Dlhodobý cieľ desegregačného plánu:**

* navrhnúť plán aktivít, procesov, stratégií, ktoré škole i zriaďovateľovi pomôžu v prevencii segregácie v prostredí MŠ, mesta,
* zadefinovať desegregačné kurikulum z hľadiska obsahu, účelovej učebnej činnosti, z hľadiska prístupu, z hľadiska vzdelávacieho konceptu/ koho, prečo, v čom, ako, kedy, za akých podmienok, s akými očakávaniami, budeme vzdelávať/.

**Čiastkové ciele**:

* vytvárať priaznivú inkluzívnu klímu,
* motivovať a podnecovať aktívnu účasť pri tvorbe a realizácií desegregačného plánu zo strany všetkých zúčastnených,
* využívať sumatívne a diagnostické hodnotenie,
* získané údaje z priebežného hodnotenia výsledkov zakomponovať do akčného plánu zmeny,
* zaviesť procesy, ktoré uvádzajú do praxe súbor aktivít, intervencií, ktoré segregáciu v prostredí MŠ odstraňujú a predchádzajú jej,
* zabezpečiť bohatosť desegregačných aktivít- stimulačný program, intervenčné aktivity,
* vytvárať prostredie, podmienky pre cielenú prácu s rôznorodosťou v MŠ.

1. ***Zlepšenie aktuálnej situácie – plán konkrétnych činností***
2. ***Zamerané na dieťa***
3. „zabezpečiť pravidelnú dochádzku detí,
4. zmena v prístupe začleňovania detí do tried podľa individuálnych potrieb detí
5. realizovať diagnostický proces by mal v kroku získavania anamnestických údajov zachytávať osobnú, rodinnú, sociálnu, školskú anamnézu, ale aj anamnézu širšieho okolia, diagnostiku priebežne prehodnocovať,
6. podporovať realizáciu kreatívnych skutkov v jednotlivých triedach napr. urobiť dobrý skutok (nerómske dieťa pre rómske) - s cieľom eliminácie prehlbovania sociálneho napätia, netolerancie a vylúčenia,
7. využívať rôzne formy aktivít na zisťovanie klímy v skupine detí ( ranné kruhy, hry,modelové situácie)
8. vytváranie podnetného prostredia pre deti vyžadujúce špeciálny výchovno-vzdelávací prístup
9. ***Zamerané na rodičov***

a) odbúrať poplatky v materských školách pre nízkopríjmové rodiny,

1. podporiť informovanosť rodičov (v jazyku priateľskom k rodinám a na mieru ich potrebám),
2. vytvárať priateľskú a otvorenú komunikáciu s rodičmi ,zintenzívniť spoluprácu s rodičmi detí - konzultácie, osobné rozhovory, sprostredkovanie odborných konzultácií, možnosť participácie na inklúzii,
3. znižovať obavy budúcich žiakov a ich rodičov pred nástupom do materskej školy formou podporných aktivít ( deň otvorených dverí, športové popoludnie, tvorivé dielne ...)

***3.Zamerané na pedagogických zamestnancov***

a) zabezpečiť vzdelávanie v oblasti inklúzie pre pedagogických zamestnancov,

1. individuálny prístup špeciálneho pedagóga v triedach so začlenenými deťmi, odborná pomoc
2. určiť koordinátora pre plnenie plánu uplatňovania zákazu segregácie v školách
3. zaradiť aktualizačné vzdelávanie do Plánu profesijného rozvoja pedagogických a odborných zamestnancov
4. získavanie odborných materiálov napomáhajúcich uplatňovať princípy desegregácie

T: úlohy celoročné Z: všetci pedagogickí zamestnanci

1. ***Podpora a spolupráca* - Kooperujúci na desegregačnom pláne**:

* zriaďovateľ,
* materská škola a všetky  elokované pracoviská,
* NIVAM, VÚDPaP
* CPPPaP,
* Úrad práce sociálnych vecí a rodiny
* športové kluby mesta,
* kultúrne inštitúcie v meste.

Oblasti spolupráce : Dieťa - Rodič - Škola.

Determinanty: dieťa- šťastné dieťa, rodič- spokojný rodič, pedagóg- špecialista.

1. ***Očakávané výsledky -*** menovatele úspešnosti:

* šťastné dieťa- zabezpečovanie zdravého emocionálneho prostredia s cieľom dosiahnutia maximálneho spoločenského statusu,
* spokojný rodič- odstránenie nedôvery a pretrvávajúce obavy zo vzťahu k väčšinovému obyvateľstvu,
* pedagóg, špecialista- eliminácia nepripravenosti pedagógov na prítomnosť diverzifikácie.

1. ***Zdroje financovania***

* získavanie finančných prostriedkov z grantov a projektov ( na podporu individuálneho vzdelávania, vytváranie inkluzívneho prostredia)
* finančná podpora zo strany zriaďovateľa.

1. ***Komunikácia a zdieľanie výsledkov***

* Informovanie zúčastnených strán o všetkých aktivitách a výsledkoch plánu ( formou web stránok školy, fotodokumentáciou, podaním správy koordinátora na zasadnutí pedagogickej rady...)
* Pedagogickí a odborní zamestnanci si poskytujú cielenú spätnú väzbu a konzultujú problémy spojené s dopadmi priestorovej segregácie
* Vzájomná výmena skúseností na zasadnutiach gremiálnej rady, aktualizačnom vzdelávaní
* Transparentná komunikácia školy s rodičmi , zriaďovateľom a zúčastnenými organizáciami.

Plán tvorí prílohu v Dodatku č.1 k Školskému poriadku MŠ Železničná 74 v Považskej Bystrici

Spracovala : Mgr. Anna Štefinová